มีอะไรกับแฟนไม่ใช้ถุงยางแต่ว่าไม่แตกในค่ะ และก็กินยาคุมฉุกเฉินภายใน2วัน หลังจากนั้นก็เป็นตกขาวแบบขุ่นๆเหมือนแป้ง ประจำเดือนก็ยังไม่มาจะมีโอกาสท้องมั้ยค่ะ.
สวัสดีค่ะ หากมีเพศสัมพันธ์โดยใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% ส่วนการทานยาคุมฉุกเฉิน หากได้ทานภายในช่วง 24-48 ชั่วโมงหลังจากมีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 75%สำหรับการที่ประจำเดือนยังไม่มา อาจเกิดจากผลของยาคุมฉุกเฉินที่ทำให้ประจำเดือนมาช้าได้ อย่างไรก็ตาม แนะนำควรลองตรวจหาการตั้งครรภ์ดูก่อน หากตรวจไม่พบ ก็ให้รอประจำเดือนไปอีกซักระยะ ประจำเดือนก็น่าจะมาในที่สุดค่ะส่วนการมีตกขาวขุ่นๆ เหมือนแป้ง หากไม่มีอาการคันหรือแสบช่องคลอด ไม่มีกลิ่นเหม็นรุนแรง ก็ถือเป็นตกขาวที่ปกติดี และไม่ได้เป็นการบอกว่าจะต้องมีการตั้งครรภ์เกิดขึ้นค่ะ